Извештај Тима за израду пројеката за прво полугодиште школске 2021/2022. године

У првом полугодишту Тим за израду пројеката састао се два пута (31.08. и 10.11.2021). Чланови Тима за израду пројеката су: Марија Петковић (координатор), Валентина Антић, Ирина Серафимовић, Марија Поповић, Милан Младеновић, Ненад Стоиљковић.

На првом састанку присутни чланови Тима за израду пројеката упознати су са Годишњим извештајем о раду Тима у школској 2020/2021. години. За координатора Тима за писање пројеката једногласно је изабрана Марија Петковић, наставник српског језика. Координатор тима упознала је присутне чланове са планом рада и након краће дискусије усвојен је План рада Тима за писање пројеката за школску 2021/2022. годину. Чланови Тима сложили су се да ће пратити конкурсе како би се правовремено аплицирало на исте. Дискутовало се о томе где се могу наћи актуелни конкурси, као и шта су приоритети школе што се тиче утрошка потенцијалних донација. Партнер на одобреном Еразмус+ пројекту не може да одреди термин реализације одобрене обуке услед нестабилне епидемиолошке ситуације.

На другом састанку Тима за писање пројеката присутни чланови упознати су да је садња шљива у оквиру пројекта *Подизање засада шљива* ученичке задруге планирана 17.11.2021. у Островици. Координатор Тима информисала је присутне чланове да је 01.10.2021. на сајту Министарства просвете, науке и технолошког развоја објављен јавни позив за подношење предлога пројеката који се финансирају из буџета Републике Србије у оквиру Програма расподеле инвестиционих средстава Министарства просвете, науке и технолошког развоја за 2022. годину. Пре аплицирања неопходно је набавити предмер и предрачун радова оверен од стране лиценцираног пројектанта. Школа не поседује средства за набавку тражене пројектно-техничке документације. Дана 03.11.2021. на сајту Министарства просвете, науке и технолошког развоја објављен јавни позив за доделу финансијских средстава ради унапређења услова рада ученичких задруга. Договорено је да на изради пројекта буду ангажовани Маја Станковић, Марија Петковић и Ненад Стоиљковић.

У Сићеву, Координатор Тима за израду пројеката:

05.01.2022. Марија Петковић